Legal Document

Category: 1

Text:
Προεδρικό Διάταγμα 2000/341Μετεγκατάσταση του Περιφερειακού Κέντρου Προστασίας Φυτών και Ποιοτικού Ελέγχου από τη θεσσαλονίκη στον Οικισμό Θέρμης θεσσαλονίκης (περιοχή Γεωργικής Σχολής). Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη : 1. Τις διατάξεις : α) Των άρθρων 1, παραγρ. 6 και 20 του Ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α 107). β) Του άρθρου 29Α του Ν. 1558/1985 «Κυβέρνηση και Κυβερνητικά Όργανα» (Α 137), όπως προστέθηκε με το άρθρο 27 του Ν. 2081/1992 (Α 154) και τροποποιήθηκε με το άρθρο 1 παρ. 2α του Ν. 2469/1997 (Α 38). 2. Την ΔΙΔΚ/Φ.1/2/11187/12.5.2000 απόφαση του Πρωθυπουργού και της Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης» (Β 630). 3. Την 1039386/441/Α0006/21.4.2000 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β 571). 4. Την 353001/13.4.2000 απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων στους Υφυπουργούς (Β 566). 5. Το γεγονός ότι από τις διατάξεις του παρόντος διατάγματος προκαλείται δαπάνη ύψους 2.000.000 σε βάρος του Προϋπολογισμού του Κεντρικού Ταμείου Γεωργίας Κτηνοτροφίας και Δασών (ΚΤΓΚ & Δασών) η οποία θα καλυφθεί από πίστωση που έχει εγγραφεί στον προϋπολογισμό του ΚΤΓΚ και Δασών έτους 2000 στον Κ.Α.Ε. (0822). Ειδικός φορέας (110). 6. Την αριθμ. 363/2000 γνωμοδότηση του Συμβουλίου της Επικρατείας με πρόταση των Υφυπουργών Εσωτερικών, Δημόσιας Διοίκησης και Αποκέντρωσης, Οικονομικών και Γεωργίας, αποφασίζουμε: Άρθρο Άρθρο 1 Το περιφερειακό Κέντρο Προστασίας Φυτών και Ποιοτικού Ελέγχου θεσσαλονίκης που συστήθηκε με το άρθρο 36 παραγρ. 10 του Π.Δ. 402/1988 «Οργανισμός Υπουργείου Γεωργίας» (Α 187) μεταφέρεται από τη θεσσαλονίκη και εγκαθίσταται στον Οικισμό θέρμης θεσσαλονίκης (Περιοχή Γεωργικής Σχολής). Άρθρο 2 Η ισχύς του παρόντος διατάγματος αρχίζει από τη δημοσίευση του στην Εφημερίδα της Κυβερνήσεως. Στον Υφυπουργό Γεωργίας αναθέτουμε τη δημοσίευση και εκτέλεση του παρόντος διατάγματος. Αθήνα, 8 Δεκεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ Λ. ΤΖΑΝΗΣ Γ. ΔΡΥΣ ΓΕΩΡΓΙΑΣ Ε. ΑΡΓΥΡΗΣ Φ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 342 Αύξηση του ανωτάτου ορίου του ευεργετικού υπολογισμού ημερών ποινής καταδίκων και υποδίκων λόγω εργασίας. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις της παραγράφου 2 του άρθρου 46 του ν. 2776/1999 (ΦΕΚ 291 Α ). 2. Τις διατάξεις του άρθρου 29 Α του ν. 1558/1985 (ΦΕΚ 137 Α ), όπως προστέθηκαν με το άρθρο 27 του ν. 2081/1992 (ΦΕΚ 154 Α ) και τροποποιήθηκαν με το άρθρο 1 παράγραφος 2α του ν. 2469/1997 (ΦΕΚ 38 Α ). 3. Την ανάγκη ενδυνάμωσης της λειτουργίας των αγροτικών φυλακών ως παραγωγικών Μονάδων με σημαντικό έργο. 4. Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 5. Την υπ αριθ. 471/2000 γνωμοδότηση του Συμβουλίου Επικρατείας, με πρόταση του Υπουργού Δικαιοσύνης, αποφασίζουμε: Άρθρο μόνο Το ανώτατο όριο του ευεργετικού υπολογισμού ημερών ποινής καταδίκων και υποδίκων, λόγω εργασίας τους σε αγροτική ή κτηνοτροφική μονάδα Αγροτικής Φυλακής ή Αγροτικού Σωφρονιστικού Καταστήματος Ανηλίκων, αυξάνεται κατά μισή ημέρα. Η ισχύς του παρόντος Διατάγματος αρχίζει από τη δημοσίευση του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος. Αθήνα, 7 Δεκεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΙΚΑΙΟΣΥΝΗΣ ΜΙΧΑΗΛ ΣΤΑΘΟΠΟΥΛΟΣ (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 343 Τροποποίηση και αντικατάσταση διατάξεων που αφορούν τα προσόντα για το διορισμό των Υγειονομικών Αξιωματικών του Πυροσβεστικού Σώματος. Ο ΠΡΟΕΔΡΟΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 11 παρ. 1 περιπτώσεις (α), (β), (δ), (στ), (η) και (θ) του Ν. 1481/1984 «Οργανισμός Υπουργείου Δημόσιας Τάξης» (Α 152), όπως το άρθρο αυτό αντικαταστάθηκε από το άρθρο 1 παρ. 1 του Ν. 1590/1986. β) Του άρθρου 1 παρ. 2 του Ν. 1590/1986 «Τροποποίηση διατάξεων του Ν. 1481/1984 «Οργανισμός Υπουργείου Δημόσιας Τάξης» και άλλες διατάξεις (Α 49). γ) Του άρθρου 29 Α του Ν. 1558/1985 «Κυβέρνηση και Κυβερνητικά Όργανα» (Α 137), όπως προστέθηκε με το άρθρο 27 του Ν. 2081/1992 (Α 154) και αντικαταστάθηκε με το άρθρο 1 του παρ. 2 α του Ν. 2469/1997 (Α 38). δ) Του άρθρου 28 παρ. 1 του Ν. 2880/2000 (Α 41) «Αναδιάρθρωση Υπηρεσιών Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες διατάξεις». ε) Του Π.Δ. 137/1986 «Συγκρότηση της Γενικής Γραμματείας Δημόσιας Τάξης» (Α 51). στ) Του Π.Δ. 108/1994 «Περιορισμός αρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης». (Α 82). 2. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 3. Την 450/2000 Γνωμοδότηση του Συμβουλίου της Επικρατείας μετά από πρόταση του Υπουργού Δημόσιας Τάξης, αποφασίζουμε: Άρθρο μόνο Η παράγρ. 3 του άρθρου 112 του Π.Δ. 210/1992 (Α 99) (άρθρο 1 του π.δ. 122/1990 (Α 49) σε συνδυασμό με το άρθρο 47 παρ. 3 του π.δ. 426/1991 (Α 155)) αντικαθίσταται ως εξής: «3. Τα προσόντα που απαιτούνται για το διορισμό των Υγειονομικών Αξιωματικών, είναι όμοια με εκείνα που απαιτούνται για την κατάταξη Δοκίμων Πυροσβεστών και προβλέπονται από το άρθρο 1 παρ. 1 του π.δ. 170/1996 (Α 131), όπως κάθε φορά ισχύει, πλην του ανώτατου ορίου ηλικίας που ορίζεται το 40ο και της τριετούς ιατρικής προϋπηρεσίας στο Δημόσιο Τομέα». Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος διατάγματος. Αθήνα, 23 Νοεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΜΙΧΑΛΗΣ ΧΡΥΣΟΧΟΪΔΗΣ ΑΠΟΦΑΣΕΙΣ (4) Διαμόρφωση και λειτουργία της παραχωρηθείσης εκκλησιαστικής έκτασης του εν Σχιστώ Σκαραμαγκά Διαδημοτικού Κοιμητηρίου. Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Εκ Συνοδικής Αποφάσεως ληφθείσης εν τη Συνεδρία της Διαρκούς Ιεράς Συνόδου της 10ης Ιουλίου 1998 εξ αφορμής του υπ αριθμ. πρωτ. 169/11.6.1998 εγγράφου του Συνδέσμου Δήμων Πειραιώς και Δυτικής Αττικής αναφορικώς προς την διαμόρφωσιν και λειτουργίαν της παραχωρηθείσης εκκλησιαστικής εκτάσεως του εν Σχιστώ Σκαραμαγκά διαδημοτικού Κοιμητηρίου, η Ιερά Σύνοδος απεφάσισε δυνάμει του άρθρου 11 παρ. 2 του Ν. 590/1977 τα ως κάτωθι: «1) Εγκρίνει: α) την παραχώρησιν μιας ζώνης εξήκοντα (60) στρεμμάτων μετά του εν αυτή ανεγερθέντος ή ανεγερθησομένου Ιερού Ναού μεθ ενός Γραφείου υπό την διοίκησιν, διαχείρισιν και πνευματικήν δικαιοδοσίαν της Ιεράς Αρχιεπισκοπής Αθηνών δια την ταφήν Δημοτών του Δήμου Μοσχάτου. β) την παραχώρησιν μιας ζώνης εκατόν τριάκοντα στρεμμάτων (130) μετά του εν αυτή ανεγερθέντος ή ανεγερθησομένου Ιερού Ναού μεθ ενός Γραφείου υπό την διοικησιν, διαχείρισιν και πνευματικήν δικαιοδοσίαν της Ιεράς Μητροπόλεως Πειραιώς προς ταφήν Δημοτών των Δήμων Πειραιώς, Δραπετσώνας και Ρέντη. γ) την παραχώρησιν μιας ζώνης εκατόν τεσσαράκοντα (140) στρεμμάτων μετά του εν αυτώ ανεγερθέντος ή ανεγερθησομένου Ιερού ναού μεθ ενός Γραφείου υπό την διοικησιν, διαχείρισιν και πνευματικήν δικαιοδοσίαν της Ιεράς Μητροπόλεως Νίκαιας, προς ταφήν Δημοτών των Δήμων Νίκαιας, Κερατσινίου, Κορυδαλλού και Περάματος. 2. Αναθέτει την διαχείρισιν εις την Οικονομικήν Υπηρεσιαν της Ιεράς Συνόδου των πεντήκοντα εκχωρηθέντων τάφων προς ταφήν εκκλησιαστικών προσώπων ως και τας εκμισθώσεις των καταστημάτων, ανθοπωλείων και κυλικείων. 3. Επιβεβαιώνει την κανονικήν και διοικητικήν δικαιοδοσίαν της Ιεράς Μητροπόλεως Πειραιώς επί του χώρου του καταργηθησομένου Κοιμητηρίου της Αναστάσεως εν Πειραιεί και του εν αυτώ υφισταμένου Ιερού Ναού παραμένοντος και μετά την κατάργησιν του Κοιμητηρίου ως Κοιμητηριακού Παρεκκλησίου. Συνοδική αποφάσει υπογραφήσεται νέον παραχωρητήριον Συμβόλαιον μεταξύ της Εκκλησίας της Ελλάδος και του Συνδέσμου Δήμων Πειραιώς και Δυτικής Αττικής περιλαμβάνοντος τας εγκριθείσας τροποποιήσεις υποβληθείσας υπό του εξονομασθέντος Συνδέσμου Δήμων. Ωσαύτως, Συνοδική αποφάσει εξουσιοδοτείται ο Πανοσιολ. Αρχιμανδρίτης Αντώνιος Αβραμιώτης, Αναπληρωτής Διευθυντής της Οικονομικής Υπηρεσίας της Ιεράς Συνόδου όπως ως εκπρόσωπος της Ιεράς Συνόδου υπογράψη το σχετικόν συμβόλαιον. Ο Πρόεδρος Ο Αθηνών ΧΡΙΣΤΟΔΟΥΛΟΣ (5) Διαμόρφωση και λειτουργία της παραχωρηθείσης εκκλησιαστικής έκτασης του εν Σχιστώ Σκαραμαγκά Διαδημοτικού Κοιμητηρίου. Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Εκ Συνοδικής Αποφάσεως ληφθείσης εν τη Συνεδρία της Διαρκούς Ιεράς Συνόδου της 10ης Μαρτίου 2000 εξ αφορμής αιτήματος της Ιεράς Μητροπόλεως Νικαίας δι ου αιτείται την υπαγωγήν του εν Σχιστώ Σκαραμαγκά Διαδημοτικού Κοιμητηρίου, η Ιερά Σύνοδος απεφάσισε δυνάμει του άρθρου 11 παρ. 2 του Ν. 590/1977 τα ως κάτωθι: «Μακαριώτατος Πρόεδρος. Η πρότασις μου είναι : Να παραμείνη η απόφασις της Συνόδου αυτή η οποία ελήφθη το 1998 και να εξακολουθή να υφίσταται. Σεβ. Μητροπολίτης Ζακύνθου . Υποστηρίζω την πράξιν της Συνόδου του 1991 και διαφωνώ με την άλλην. Μακαριώτατος Πρόεδρος. Δέχεστε την πρότασιν μου; (Επακολουθεί ψηφοφορία φανερά, επί της προτάσεως του Μακαριωτάτου.) Σεβ. Μητροπολίτης Σερβίων και Κοζάνης Αμβρόσιος. Επέχω Σεβ. Μητροπολίτης Καστοριάς. Ναι Σεβ. Μητροπολίτης Σάμου και Ικαρίας. Ναι Σεβ. Μητροπολίτης Ελασσώνος. Ναι Σεβ. Μητροπολίτης Ζακύνθου. Όχι. Διαφωνώ ριζικά. Σεβ. Μητροπολίτης Κεφαλληνίας. Ναι Σεβ. Μητροπολίτης Περιστερίου. Όχι Σεβ. Μητροπολίτης Πειραιώς. Ναι Σεβ. Μητροπολίτης Νέας Σμύρνης. Όχι Σεβ. Μητροπολίτης Παροναξιας. Ναι Σεβ. Μητροπολίτης Δράμας. Ναι Μακαριώτατος Πρόεδρος. Ναι Ούτω επί της προτάσεως του Μακαριωτάτου Προέδρου εψήφισαν: ΝΑΙ 8, ΟΧΙ 3, ΕΠΕΧΩ 1. Ο Πρόεδρος Ο Αθηνών ΧΡΙΣΤΟΔΟΥΛΟΣ Φ (6) λειτουργία του εν Σχιστώ Σκαραμαγκά Διαδημοτικού Κοιμητηρίου. Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Εκ Συνοδικής Αποφάσεως ληφθείσης εν τη Συνεδρία της Διαρκούς Ιεράς Συνόδου της 7ης Απριλίου 1998 εξ αφορμής αιτήματος της Ιεράς Μητροπόλεως Πειραιώς αναφορικώς προς την λειτουργιαν του εν Σχιστώ Σκαραμαγκά Διαδημοτικού Κοιμητηρίου, επί της παραχωρηθείσης εκκλησιαστικής εκτάσεως προς τον Σύνδεσμον Δήμων Πειραιώς και Δυτικής Αττικής , η Ιερά Συνοδός απεφάσισε δυνάμει του άρθρου 11 παρ. 2 του Ν. 590/1977 τα ως κάτωθι: «Επιφυλασσομένου εις τον Μητροπολίτην Νίκαιας του δικαιώματος του κανονικού Μνημόσυνου εν τοις ανεγερθείσι ή ανεγερθησομένοις Ιεροίς Ναοίς του Διαδημοτικού Κοιμητηρίου Σχιστού, η διοίκησις και διαχείρισις αυτών (των Ναών) παραμένει εις την Οικονομικήν Υπηρεσίαν της Ιεράς Συνόδου η οποία και θα διαχειρίζεται και τας λοιπάς συναφείς αντιπαροχάς (καταστήματα- τάφους κ.λπ.) και πεντήκοντα εκχωρούμενους τάφους προς ταφήν εκκλησιαστικών προσώπων. Προς τούτω προνοία της Οικονομικής Υπηρεσίας της Ιεράς Συνόδου συνταχθήσεται σχετικός Κανονισμός προβλέπων και την σύμμετρον λειτουργικήν εξυπηρέτησιν των εν θέματι Ιερών Ναών εκ των τριών Εκκλησιαστικών Επαρχιών Αθηνών, Νίκαιας και Πειραιώς. Ο σχετικός Κανονισμός εισηγήσει της Διαρκούς Ιεράς Συνόδου ψηφίζεται υπό της Ιεράς Συνόδου της Ιεραρχίας και ο προϋπάρχων Κανονισμός παύει ισχύων από της σήμερον. Ο Προεδρεύων Ο Αιτωλίας και Ακαρνανίας ΘΕΟΚΛΗΤΟΣ